# ZÁPISNICA

**zo zasadnutia Obecného zastupiteľstva v obci Stránske**

**konaného dňa 12.12. 2018**

P r í t o m n í : Podľa prezenčnej listiny

Neprítomní: JUDr. Ďuricová Lenka - ospravedlnená

Overovatelia: Stanislav Čišecký

 Miroslav Tomaník

Program zasadnutia:

1. **Otvorenie zasadnutia.**
2. **Určenie zapisovateľa a overovateľov zápisnice.**
3. **Kontrola uznesení OZ**
4. **VZN o dani z nehnuteľnosti**
5. **VZN o dani za psa.**
6. **VZN o poplatku za komunálny a drobný stavebný odpad.**
7. **VZN o dani za ubytovanie.**
8. **Dodatok č.2 o príspevku na čiastočnú úhradu výdavkov v MŠ Stránske.**
9. **Úprava rozpočtu obce pre rok 2018.**
10. **Rozpočet obce na roky 2019 až 2021.**
11. **Návrh riešenia- zabezpečenie úpravy časti Priečnikového potoka.**
12. **Plán kontrolnej činnosti hlavnej kontrolórky na 1.polrok 2019.**
13. **Kultúrne akcie na rok 2019 .**
14. **Rôzne.**

*K bodu č. 1*

## *Otvorenie zasadnutia*.

Zasadnutie otvoril starosta obce, privítal prítomných poslancov, konštatoval, že OZ je uznášaniaschopné.

*K bodu č. 2*

## *Určenie zapisovateľa a overovateľov zápisnice.*

Za zapisovateľku starosta určil Vieru Majerčíková. Overovateľov. Stanislav Čišecký a Miroslav Tomaník

Hlasovanie: za - 6 (Ing. Tomaníková Z.,Tomaník M., Kultanová Z.,Čišecký S.,

 Škorvánková J.,Chrachala M. .)

 Proti - 0

 Zdržal sa - 0

**Uznesenie č. 7/2018/N**

**OZ schvaľuje za zapisovateľa Vieru Majerčíkovú a za overovateľov Stanislav Čišeckého a Miroslav Tomaníka.**

## *K bodu č. 3*

## *Kontrola uznesení*

Starosta prečítal uznesenia z minulého zasadnutia, nikto nemal pripomienky.

Hlasovanie: za - 6 (Ing. Tomaníková Z.,Tomaník M., Kultanová Z.,Čišecký S.,

 Škorvánková J.,Chrachala M. .)

 Proti - 0

 Zdržal sa - 0

**Uznesenie č. 8/2018/N**

**OZ berie na vedomie predloženú kontrolu uznesení z minulého zasadnutia starostom obce.**

## *K bodu č. 4*

## *VZN o dani z nehnuteľnosti*

starosta oboznámil poslancov so sadzbami daní. Konštatoval že nikto z občanov nemal pripomienky.

Ing. Tomaníková – sú tieto sadzby postačujúce pre obec?

Starosta - mohlo by sa zvýšiť aj viac, ale zatiaľ nám to postačuje, aby sme nezaťažovali občanov.

**Uznesenie č. 9/2018/N**

**OZ schvaľuje VZN o dani z nehnuteľnosti.**

Hlasovanie: za - 6 (Ing. Tomaníková Z.,Tomaník M., Kultanová Z.,Čišecký S.,

 Škorvánková J.,Chrachala M. .)

 Proti - 0

 Zdržal sa - 0

*K bodu č. 5*

*VZN o dani za psa.*

poslanci boli oboznámený so sadzbou dane za psa. Nikto nemal pripomienky.

**Uznesenie č. 10/2018/N**

**OZ schvaľuje VZN o dani za psa.**

Hlasovanie: za - 6 (Ing. Tomaníková Z.,Tomaník M., Kultanová Z.,Čišecký S.,

 Škorvánková J.,Chrachala M. .)

 Proti - 0

 Zdržal sa - 0

*K bodu č. 6*

*VZN o poplatku za komunálny odpad*

sadzby sa nemenia, nakoľko sa ani pre nás nemenia poplatky za skládku.

p. Tomaník - ceny sú postačujúce aj pre separovaný odpad?

starosta - suma za skládku a za vývoz je spočítaná a prepočítaná na občana a zatiaľ to je postačujúce. Za separovaný zber neplatíme. Ako obce sme združené v OZV Naturpack.

Ing. Tomaníková - prečo smetiarske auto ničí nádoby na odpad.

starosta - majú na aute špeciálnu gumu, kde sa to stláča a ničí. Firma T+T o tom vie, pracujú na odstránení.

**Uznesenie č. 11/2018/N**

**OZ schvaľuje poplatok za komunálny odpad.**

Hlasovanie: za - 6 (Ing. Tomaníková Z.,Tomaník M., Kultanová Z.,Čišecký S.,

 Škorvánková J.,Chrachala M. .)

 Proti - 0

 Zdržal sa - 0

*K bodu č. 7*

*VZN o dani za ubytovanie*

## je to daň, ktorá sa schvaľuje každý rok. Väčšinou sa to týka chatárov, ktorý poskytujú ubytovanie.

## Ing. Tomaníková - všade kde idem je poplatok v cene 1,00 EURA. Netreba zvýšiť tieto ceny?

## starosta - zatiaľ nie

**Uznesenie č. 12/2018/N**

**OZ schvaľuje VZN o dani za ubytovanie.**

Hlasovanie: za - 6 (Ing. Tomaníková Z.,Tomaník M., Kultanová Z.,Čišecký S.,

 Škorvánková J.,Chrachala M. .)

 Proti - 0

 Zdržal sa - 0

*K bodu č. 8*

## *Dodatok č. 2 o príspevku na čiastočnú úhradu výdavkov v MŠ.*

Na minulom zasadnutí bolo navrhnuté zvýšenie poplatku na 10,00 EUR. Rodičia nie sú proti, a v iných obciach a mestách je poplatok o moc vyšší.

**Uznesenie č. 13/2018/N**

**OZ schvaľuje dodatok č. 1 o príspevku na čiastočnú úhradu výdavkov v MŠ vo výške 10,00 EUR.**

Hlasovanie: za - 6 (Ing. Tomaníková Z.,Tomaník M., Kultanová Z.,Čišecký S.,

 Škorvánková J.,Chrachala M. .)

 Proti - 0

 Zdržal sa - 0

*K bodu č. 9*

*Úprava rozpočtu obce pre rok 2018*

dostali sme dotáciu na školu. Dostali sme dotáciu na požiarnu zbrojnicu.

**Uznesenie č. 14/2018/N**

**OZ schvaľuje úpravu rozpočtu pre rok 2018 podľa predlohy.**

Hlasovanie: za - 6 (Ing. Tomaníková Z.,Tomaník M., Kultanová Z.,Čišecký S.,

 Škorvánková J.,Chrachala M. .)

 Proti - 0

 Zdržal sa - 0

*K bodu č. 10*

*Rozpočet obce na roky 2019 - 2021*

starosta - každá obec by mala mať schválený rozpočet do konca roka pre budúci rok. Návrh bol predložený poslancom OZ a po krátkej diskusii a pristúpilo k hlasovaniu.

**Uznesenie č. 15/2018/N**

**OZ schvaľuje rozpočet na roky 2019 - 2021**.

*K bodu č. 11*

*Návrh riešenia - zabezpečenie úpravy časti Priečníkového potoka*

Keďže sme neuspeli z eurofondov a envirofondu, nakoľko nebolo dostatok financií pre všetkých uchádzačov. Mala by byť vyhlásená výzva, zatiaľ ale nie je. Máme spracovaných 5 úsekov, ale nie je vyhlásená výzva, tak nemôže byť vyhlásené verejné obstarávanie. Bola vyzvaná firma zo Žiliny, ktorá spracovala ponuku a cena bola 28000 Eur. Avšak obec môže zobrať úver až v roku 2019.

Navrhujem stretnutie na tvare miesta s tým, že si pozriete projekty pred stretnutím. Potom sa bude zisťovať, či môžeme zobrať úver.

p. Kultanová - bude to len v réžií obce?

starosta - p. Chrachala je schopný si to spraviť sám, avšak len svoju stranu.

p. Tomaníková - tiež sa realizovala regulácia na malej stránke a nikto z občanov neprispieval, robila to obec vo svojej réžií.

p. Škorvánková - v dolnej časti obce je po urobenej kanalizácií vytápanie spodných domov, bude sa aj s týmto niečo robiť?

Starosta - viem o tom, mala by sa uskutočniť obhliadka.

**Uznesenie 16/2018/N**

**OZ berie na vedomie návrh starostu obce na riešenie zabezpečenia časti Priečnikového potoka, súhlasí so spoločnou obhliadkou na tvare miesta a na základe tejto obhliadky rozhodne o zabezpečení financovania resp. ďalšieho postupu.**

Hlasovanie: za - 6 (Ing. Tomaníková Z.,Tomaník M., Kultanová Z.,Čišecký S.,

 Škorvánková J.,Chrachala M. .)

 Proti - 0

 Zdržal sa - 0

*K bodu č. 12*

*Plán kontrolnej činnosti hlavnej kontrolórky na 1. polrok 2019*

HK predkladá 2 x za rok plán svojej kontrolnej činnosti na schválenie OZ.

**Uznesenie 17/2018/N**

**OU schvaľuje plán kontrolnej činnosti HK na 1. polrok 2019.**

Hlasovanie: za - 6 (Ing. Tomaníková Z.,Tomaník M., Kultanová Z.,Čišecký S.,

 Škorvánková J.,Chrachala M. .)

 Proti - 0

 Zdržal sa - 0

*K bodu č. 13*

*Kultúrne akcie na rok 2019*

Poslanci v samostatnej prílohe dostali plán kultúrnych akcií, ktoré zabezpečuje obec. Každý z poslancov si pripraví k budúcemu zasadnutiu navrhnuté akcie, vylepšenia, nové podujatia.

**Uznesenie 18/2018/N**

**OZ berie na vedomie kultúrne akcie na rok 2019.**

Hlasovanie: za - 6 (Ing. Tomaníková Z.,Tomaník M., Kultanová Z.,Čišecký S.,

 Škorvánková J.,Chrachala M. .)

 Proti - 0

 Zdržal sa - 0

*K bodu č. 14*

*Rôzne*

* Starosta oboznámil poslancov, že je na predaj staršie hasičské auto ( AVIA), je nepotrebná, žiada od poslancov , aby sa rozhodli čo s peniazmi z predaja?

**Uznesenie 19/2018/N**

**OZ súhlasí s predajom hasičského auta AVIA, ako nepotrebná, formou oznámenia o predaji.**

- OZ požaduje ,aby bolo zvolané stretnutia vedenia hasičského zboru a poslancov OZ za účelom vyriešenia konania akcií v hasičskej zbrojnici, platenia poplatkov a poskytovania dotácií.

Hlasovanie: za - 6 (Ing. Tomaníková Z.,Tomaník M., Kultanová Z.,Čišecký S.,

 Škorvánková J.,Chrachala M. .)

 Proti - 0

 Zdržal sa - 0

Stránske dňa: 12.12.2018

 *Jaroslav Mitaš*

 *starosta obce*

Zapísala: Viera MAJERČÍKOVÁ ..............................................

Overovatelia: Stanislav Čišecký ..............................................

 Miroslav Tomaník ..............................................